
            REPUBLIKA HRVATSKA                               
OPĆINSKI SUD U NOVOM ZAGREBU
          Stalna služba u Zaprešiću                 
Posebna sudska pisarnica za izvršenje 
         prekršajnopravnih sankcija 
      Trg žrtava fašizma 1, Zaprešić                                                                          

R E P U B L I K A     H R V A T S K A
R J E Š E NJ E

	Općinski sud u Novom Zagrebu, Stalna služba u Zaprešiću, po sutkinji Bojani Atanasov, uz sudjelovanje sudskog referenta Zvjezdane Blažanović, u predmetu izvršenja prekršajnopravnih sankcija izrečenih osuđenom Dinu Huskiću, 31. kolovoza 2026.
r i j e š i o      j e
	I. Na temelju članka 152. stavka 6. Prekršajnog zakona („Narodne novine“ broj 107/07. 39/13., 157/13., 110/15.,70/17.,118/18., 114/22)  neplaćena novčana kazna izrečena osuđenom Dinu Huskiću, OIB 85208742880, rođen 30.6.1993., sa prebivalištem u Zaprešiću, Stanka Vraza 47,  u iznosu od 756,52 (sedamsto pedeset šest eura i pedeset dva centa) EUR , pravomoćnom odlukom o prekršaju  Općinskog prekršajnog suda u Zagrebu,  poslovni broj PpJ-973/2020  od  29.3.2021., zamjenjuje se radom za opće dobro u trajanju od  38 (trideset osam)  sati.
	II. Osuđenik se  upućuje  na izvršavanje rada za opće dobro iz točke I. ovog rješenja u ustanovu ili drugu pravnu osobu s kojima je ministarstvo nadležno za poslove pravosuđa sklopilo ugovore o postojanju zajedničkog interesa za izvršavanje rada za opće dobro u prekršajnom postupku i o tome vodi evidenciju.
	III. Ako osuđenik ne prihvati rad za opće dobro ili se na uredan poziv suda izvršenja ne odazove radi primitka naredbe o upućivanju na izvršavanje rada ili ga ne izvrši svojom krivnjom u roku koji je za to određen, osuđeniku se neplaćena novčana kazna iz točke I. izreke ovog rješenja  zamjenjuje  kaznom zatvora u trajanju od 19 (devetnaest) dana.
	IV. Osuđenik je obavezan nakon pravomoćnosti i izvršnosti ovog rješenja odazvati se pozivu ovog suda radi davanja izjave o prihvaćanju rada za opće dobro  i uručenja naredbe o upućivanju na izvršenje rada, jer će u suprotnome sud odmah izdati naredbu o upućivanju osuđenika na izdržavanje zatvora iz točke III. u nadležnu ustanovu za izvršavanje zatvora.
Obrazloženje

[bookmark: Tekst9]	 1.  Odlukom o prekršaju  Općinskog prekršajnog suda u Zagrebu,  poslovni broj PpJ-973/2020  od  29.3.2021.,  osuđenom Dinu Huskiću,  izrečena je novčana kazna u iznosu od 796,34 eura, zbog prekršaja iz članka  54. st.3. Zakona o suzbijanju zlouporabe droga. Osuđeniku je u novčanu kaznu uračunat dan zadržavanja kao 39,82 eura izrečene kazne.

	 2.  Odluka o prekršaju postala je pravomoćna 12.10.2023. i izvršna 7.6.2024.
3. Budući da osuđenik  u roku određenom u odluci o prekršaju nije platio novčanu kaznu niti je ona naplaćena prisilno, odlučeno je kao pod točkom I. izreke rješenja, kako je to propisano odredbom članka 34. stavka 6. Prekršajnog zakona računajući da se svakih započetih 39,82 EUR novčane kazne zamjenjuje s dva sata rada za opće dobro odnosno jednim danom zatvora, pri čemu rad za opće dobro ne smije biti kraći od šest  niti dulji od 240 sati, a zatvor ne smije biti kraći od tri ni dulji od 60 dana.
	4. Prema odredbi članka 151. stavka 2. Prekršajnog zakona,  pravomoćna odluka izvršava se kad je uredno uručena osuđeniku i kad za njeno izvršenje ne postoje zakonske smetnje. 
	5.  Budući da su ostvareni uvjeti za izvršavanje rada za opće dobro, odlučeno je kao pod točkom II. izreke rješenja, te će sud nakon pravomoćnosti i izvršnosti ovog rješenja pozvati osuđenika radi uručenja naredbe o upućivanju na izvršenje rada u jednu od ustanova i pravnih osoba iz evidencije iz članka 152. a stavka 2. Prekršajnog zakona, s područja svoje nadležnosti.
	 6. Rješenjem je određena i zamjena neplaćene novčane kazne zatvorom za slučaj da osuđenik ne prihvati rad za opće dobro,  sukladno odredbi članka 152.c stavka 6. Prekršajnog zakona, ili ga ne izvrši svojom krivnjom u roku koji je za to određen sukladno odredbi članka 34. stavka 3. Prekršajnog zakona.
	 7. Ako osuđenik plati novčanu kaznu nakon pravomoćnosti ovog rješenja, izvršenje rada za opće dobro ili kazna zatvora će se obustaviti. U slučaju djelomičnog plaćanja, izvršit će se samo preostali dio rada za opće dobro odnosno kazne zatvora, sukladno odredbi članka 34. stavka 7. Prekršajnog zakona.
	 8. Osuđenik je obavezan nakon pravomoćnosti i izvršnosti ovog rješenja odazvati se pozivu ovog suda radi dostave naredbe o upućivanju na izvršenje rada i davanja pisane izjave o prihvaćanju rada  za opće dobro, sukladno odredbi članka 152. c stavka 1. i 2. Prekršajnog zakona, jer će u suprotnome sud odmah izdati naredbu o upućivanju osuđenika na izdržavanje kazne zatvora iz točke III. izreke ovog rješenja u nadležnu ustanovu za izvršavanje zatvora.
U Zaprešiću 31. kolovoza 2026.




Sudski referent                                                                                     Sutkinja                                                                                                           
Zvjezdana Blažanović                                                                         Bojana Atanasov  

                                                               

UPUTA O PRAVNOM LIJEKU:
	Protiv ovog rješenja dopuštena je žalba u roku od tri dana od dana dostave. Žalba se podnosi Općinskom sudu u Novom Zagrebu, Stalna služba u Zaprešiću, Trg žrtava fašizma 1, Zaprešić, u dva primjerka, a o žalbi odlučuje Visoki prekršajni sud Republike Hrvatske.

Dostavna naredba:
 1. osuđeniku
 2. Zatvoru u Zagrebu, po pravomoćnosti
 3. Podnositelju zahtjeva
 4. spis

